Parlamentul  României

[image: image1.png]FOMANIA




Comisia pentru buget,

finanţe şi bănci

Bucureşti,       29.09.2004  

Nr. 22/512

Biroul Permanent

al

Camerei  Deputaţilor 

Vă înaintăm, alăturat, raportul asupra proiectului de Lege privind aprobarea Ordonanţei Guvernului nr. 70/2004 pentru modificarea şi completarea Legii contabilităţii nr. 82/1991 cu care comisia noastră a fost sesizată în fond cu adresa Biroului Permanent nr. P.L.X –551 din 20 septembrie 2004.

PREŞEDINTE,

Ovidiu Muşetescu 

Parlamentul  României

Comisia pentru buget,

finanţe şi bănci

Bucureşti,      29.09.2004 

Nr. 512

RAPORT

asupra proiectului de Lege privind aprobarea Ordonanţei Guvernului nr. 70/2004 pentru modificarea şi completarea Legii contabilităţii 

nr. 82/1991

Cu adresa nr. P.L.X –551 din 20.09.2004, Biroul Permanent, conform art.89 din Regulamentul Camerei Deputaţilor cu modificările şi completările intervenite prin Hotărârea Camerei Deputaţilor nr. 23/2003, a sesizat, pentru examinare şi avizare în fond, Comisia pentru buget, finanţe şi bănci cu proiectul de Lege privind aprobarea Ordonanţei Guvernului nr. 70/2004 pentru modificarea şi completarea Legii contabilităţii nr. 82/1991.

La întocmirea raportului s-a avut în vedere avizul de la Comisia juridică, de disciplină şi imunităţi, precum şi avizul Consiliului Legislativ.

La lucrările comisiei au participat 26 deputaţi, din totalul de 27 membri ai comisiei.

Proiectul de Lege a fost adoptat de Senat în şedinţa din data de 16 septembrie 2004.

Proiectul de Lege, potrivit art. 75 din Constituţia României, republicată şi art. 86 din  Regulamentul Camerei Deputaţilor, este de competenţa decizională a Camerei Deputaţilor.
Prezenta ordonanţă are ca obiectiv armonizarea cu Directivele Europene şi cu Standardele Internaţionale de Contabilitate care derivă din Programul de armonizare legislativă pentru aderarea României la Uniunea Europeană.

Potrivit ordinului Ministerului Finanţelor Publice nr. 1827/2003 privind modificarea şi completarea unor reglementări în domeniul contabil începând cu situaţiile financiare ale anului 2005, anumite categorii de persoane juridice vor aplica Standardele Internaţionale de Raportare Financiară (IFRS).

Prin prezenta lege se aduc următoarele modificări şi completări:

· eliminarea cerinţei privind determinarea lunară a rezultatului contabil;

· eliminarea obligaţiei privind întocmirea lunară a balanţei de verificare;

· introducerea unor excepţii de la regulă conform căreia exerciţiul financiar corespunde cu anul calendaristic;

· introducerea obligaţiei aplicării Standardelor Internaţionale de Raportare Financiară de către anumite categorii de persoane juridice;

· eliminarea prevederilor din lege referitoare la contabilitatea microîntreprinderilor, urmând ca acestea să aplice reguli contabile conform cu directivele europene;

· introducerea unor prevederi exprese privind organizarea şi conducerea contabilităţii de către sediile permanente din România ce aparţin unor persoane juridice cu sediul sau domiciliul în străinătate;

· introducerea obligativităţii ca situaţiile financiare să fie însoţite de declaraţie scrisă a conducerii societăţii care îşi asumă responsabilitatea pentru întocmirea situaţiilor financiare anuale;

· reorganizarea Colegiului Consultativ al Contabilităţii care funcţionează pe lângă Ministerul Finanţelor Publice.

În urma examinării proiectului de Lege privind aprobarea Ordonanţei Guvernului nr. 70/2004 pentru modificarea şi completarea Legii contabilităţii nr. 82/1991, în şedinţa din  29.09.2003, comisia a hotărât, cu unanimitate de voturi, elaborarea unui raport cu amendamente prezentate mai jos:

AMEDAMENTE ADMISE

Nr.

crt.
Text iniţial
Amendamente propuse
Motivare
Camera decizională

1.
Pct. 5 Alineatul (3) al articolului 4 din ordonanţă:

“(3)Elaborarea reglementărilor prevăzute la alin. (1), (11) şi (2) se face prin consultarea organismelor profesionale de profil.”
Alineatul (3) al articolului 4 va avea următorul cuprins:

“(3)Elaborarea reglementărilor prevăzute la alin. (1), (11) şi (2) se face cu consultarea organismelor profesionale de profil.”
Pentru conciziunea textului.
Camera Deputaţilor 

2.
Art. 35 pct. 2 lit. e) din Legea nr. 82/1991, republicată


La art. I, după pct. 28 din ordonanţă se introduce pct. 281, cu următorul cuprins:

La articolul 35 pct. 2, lit. e) va avea următorul cuprins:
Ministerul Finanţelor Publice elaborează reglementări contabile pentru anumite categorii

de entităţi, iar pentru altele,
Camera Deputaţilor 


“e) întocmirea şi depunerea situaţiilor financiare periodice stabilite de Ministerul Finanţelor Publice;”
 “e) întocmirea şi depunerea situaţiilor financiare periodice stabilite potrivit legii;”
le avizează.


3.
Art. II din ordonanţă

“Reglementările contabile emise anterior în temeiul Legii contabilităţii nr. 82/1991, republicată, rămân aplicabile în măsura în care nu contravin prezentei ordonanţe.”

Pct. 2 Articolul III
Art. II din ordonanţă se modifică şi va avea următorul cuprins:

“Reglementările contabile emise anterior în temeiul Legii contabilităţii nr. 82/1991, republicată, aplicabile fiecărei categorii de entităţi, sunt în vigoare până la data de 31 decembrie 2005. Situaţiile financiare anuale se întocmesc conform acestor reglementări şi se depun la unităţile teritoriale ale Ministerului Finanţelor Publice în termenele prevăzute la art. 29 alin. (1).”

Nemodificat
S-au stabilit în mod expres obligativitatea aplicării până la data de 31 decembrie 2005 a reglementărilor contabile în vigoare, respectiv a termenului de depunere a situaţiilor financiare anuale.
Camera Deputaţilor 

În raport cu obiectul şi conţinutul său prezentul proiect de Lege face parte din categoria legilor organice.

PREŞEDINTE,

Ovidiu Muşetescu 
SECRETAR,

Dr. Daniel Ionescu

   Consilieri parlamentari:

   Bărdiţă Mariana

   Onete Alexandru

